Ce alimente să ai pe masă de Buna Vestire 2024? Acestea vor aduce sănătatea, prosperitatea, dar și norocul în viața ta. De asemenea, fiecare dintre ele vine cu o semnificație aparte.
Buna Vestire este o sărbătoare extrem de importantă din Calendarul Ortodox. Aceasta este sărbătorită pe 25 martie. Ce semnificație are însă? Buna Vestire este, de fapt, ziua în care Fecioara Maria a primit vestea că îl va naște pe Iisus Hristos.
Menționăm faptul că Buna Vestire este sărbătorită în timpul Postului Paștelui. Drept urmare, chiar dacă vorbim despre o zi de mare sărbătoare, oamenii trebuie să fie atenți la bucatele pe care le au pe masă.
Ce alimente e bine să ai pe masă de Buna Vestire 2024? În primul rând în această zi de mare sărbătoare este dezlegare la pește. Drept urmare, un aliment obligatoriu care trebuie să fie pe masă este peștele.
De altfel teologii spun că dezlegarea la pește e privită precum o "mângâiere" acordată credincioșilor. Părintele Nicolae Necula a și vorbit la un moment dat despre diferența dintre pește, dar și alte tipuri de carne precum cea de miel ori cea de porc.
"Prin compoziția chimică, această carne se deosebește de cea a animalelor sau a păsărilor dinafara mediului acvatic. De asemenea, este o carne ușor de digerat, bogată mai ales în fosfor.
Pe când cea de miel sau porc este bogată în proteine și în grăsimi greu de digerat și care aduce, după ea, nevoia consumării de alcool și pofta pentru plăcerile trupești", a dezvăluit acesta.
Ce alte alimente e bine să ai pe masă de Buna Vestire 2024? Miere. Tradiția spune că persoanele care consumă pește, indiferent de tipul său, dar și un fagure de miere de buna Vestire îl imită practic pe Iisus Hristos, care, la rândul său, a mâncat pește fript și fagure de miere după Învierea Sa.
"Iar ei încă necrezând de bucurie şi minunându-se, El le-a zis: Aveţi aici ceva de mâncare? Iar ei i-au dat o bucată de peşte fript şi dintr-un fagure de miere. Şi luând, a mâncat înaintea lor" (Luca 24, 41-43).
Există de asemenea și alte superstiții și tradiții legate de aceste două alimente. Se spune că cei care le au pe masă și le mănâncă de Buna Vestire vor atrage în viața lor prosperitatea, norocul, dar și sănătatea.